**21.04.2020. UTORAK**

**PRIRODA I DRUŠTVO**

**Zaštita i čuvanje okoliša**

* Pročitaj tekst u udžbeniku na 94. i 95 str.
* Usmeno odgovori na ova pitanja.

*Zašto se kućno smeće ne smije ostavljati u okolišu?*

*Gdje trebamo odlagati kućno smeće?*

*U kakve spremnike odlažemo smeće?*

*Kako nazivamo razvrstano smeće?*

*Zašto odvojeno skupljamo otpad*?

*Zašto je važno saditi cvijeće i drveće?*

*Kako se vi brinete za svoj okoliš?*

*Razvrstavate li vi kućno smeće?*

* U pisanku zapiši naslov i današnji nadnevak.
* Prepiši, nacrtaj i nauči.

**ZAŠTITA I ČUVANJE OKOLIŠA**

**Smeće treba razvrstati u spremnike.**

*(Uz pomoć udžbenika nacrtaj spremnike za razvrstavanje otpada – papir, staklo, plastiku i baterije. Na spremnike zapiši što se u kojeg odlaže.)*

**Čuvamo okoliš i činimo ga lijepim i čistim.**

*(Nacrtaj okoliš s raznobojnim cvijećem i posađenim stablom).*

* Klikni na poveznicu i ponovi.

<https://wordwall.net/hr/embed/b2f5a3697aeb4541bed7f3fab6f7d153?themeId=1&templateId=46>

**HRVATSKI JEZIK**

**Pismo iz Zelengrada, Nevenka Videk**

* Pročitaj priču još jednom. Vježbajmo čitanje.
* Ponovi klikom na poveznicu. Odigraj kviz.

<https://view.genial.ly/5a9d860c5e2a2113a8a2305a#page-1>

* Klikni na poveznicu i pogledaj kratak video.

<https://www.youtube.com/watch?v=Tnry3xcbz6M&feature=youtu.be&fbclid=IwAR1SXkpQnJGSqidGHLdTVqK06fvrzUGlVhp-zxm4cIjCvmKg8B_L0HsL7EE>

* Razmisli o poruci koju ti šalje ovaj video.
* Otvori bilježnicu iz lektire i zapiši: **EKOLOŠKE PORUKE LJUDIMA**
* **ZADATAK:** Napiši 5 ekoloških poruka ljudima, kojima ih pozivaš da čuvaju i štite planet Zemlju od onečišćenja i zagađenja. U osmišljavanju poruka može ti pomoći video kojeg si pogledao/pogledala. Budi maštovit/maštovita!

**MATEMATIKA**

**BROJEVI 2, 5 i 10 U MNOŽENJU I DIJELJENJU, BROJEVI 1 I 0 U MNOŽENJU**

**– vježbanje**

* Klikni na poveznicu. Zabavi se i dobro ponovi!

<https://www.bookwidgets.com/play/WB54ET>

* Otvori zbirku zadataka na str. 114. i 115.
* Riješi zadatke bez pomoći roditelja. Traži pomoć kada ti uistinu zatreba.
* Provjeri točnost i izvrši samoprocjenu.

SAMOPROCJENA (ispod zadataka nacrtaj *smajlić*)

 Sve razumijem, rješavam zadatke bez teškoća i bez pomoći roditelja.

Uglavnom razumijem, ali moram još malo učiti da mi bude jasnije. Kod nekih zadataka tražio/tražila sam pomoć roditelja.

 Gradivo mi nije jasno. Teško se snalazim u zadacima. Zadatke sam riješio/riješila uz pomoć roditelja.

* **Fotografiraj zadatke i pošalji učiteljici na pregled.**

**LIKOVNA KULTURA**

Dizajn plakata

**22. travnja Dan planeta Zemlje**

Klikni na poveznicu i pogledaj kratak video. Prati i čitaj pozorno.

<https://www.youtube.com/watch?v=fuHQgpbkqhQ&feature=youtu.be&fbclid=IwAR2FtNVM1o3CDFW4HjbW-6vSFdBTAiubssvCajJDELC7BpA5Kv-qejRXmk0>

Sutra naša planeta Zemlja slavi rođendan!

Kako biste je mogli razveseliti i iznenaditi?

Što mislite koji poklon bi za našu Zemljicu bio najdragocjeniji?

Zasigurno taj kad bi je ljudi čuvali i štitili od raznih onečišćenja.

Vaš će zadatak biti izraditi plakat povodom Dana planeta Zemlje na kojem ćete prikazati kakav planet svi želimo da bismo ugodno živjeli, te da bi i ona sama bila sretna.

Možete crtati bojicama, flomasterima, izrezivati i lijepiti slike okoliša bez smeća, čistih jezera, rijeka, mora, zraka iz časopisa, lijepih cvjetnih livada, razlistanih i bogatih šuma, životinja…

Neka je svaki vaš crtež ili fotografija popraćena jednom ekološkom porukom.

(Može i poruke koje ste zapisivali u lektiru.)

Ispunite papir detaljima, budite kreativni i maštoviti. Kombinirate tehniku kolaža, flomastera, drvenih bojica ili pastela, ovisno što kod kuće imate. Istaknite naziv plakata vezan uz Dan planeta Zemlje.

Ovo je primjer jednog plakata.

Ti izradi svoj s drugačijim crtežima, fotografijama i eko porukama.

**Do idućeg utorka pošalji učiteljici na pregled**. Potrudi se i zaradi lijepu ocjenu.

.